
Unión del Pueblo Navarro parlamentu-taldeari atxikitako foru parlamentari Maribel García Malo andreak galdera egin du (9-16/PES-000309) prestazioa jasotzeko eskubidea ematen dien balorazioa izanik 2015eko uztailaren 1etik hona egoitza-zerbitzua jasotzeko zain dauden pertsonen kopuruari buruz. Hona Nafarroako Gobernuko Eskubide Sozialetako kontseilariaren erantzuna:
2016. urtean (irailaren 30era arte), familia ingurunean zaintzeko laguntzetarako 2080 eskaera ebatzi dira; laguntzaile pertsonala izateko 12 laguntza; desgaituentzako baliabideetarako eta gaixo mentaletarako 178 eskaera, eta adineko pertsonen esparrurako 908 eskaera. Guztira, 3.898 eskaera ebatzi dira.
Aurreko erantzun batean aipatu dugun bezala, mendekotasun moderatua duten pertsonak prestazioen sisteman sartzeak eta baloraziorako giza baliabideak handitu beharrari buruzko aurreikuspen faltak gaur egun daukagun itxarote-zerrenda sortu dute.  Hori gorabehera, aipatu ditugun neurriekin, sartzen direnak baino espediente kopuru handiagoa ebazten ari gara, nahiz eta horien fluxua 2014koa eta 2015eko lehenengo seihilekokokoa baino handiagoa izan.
	Prestazio mota
	Zerbitzua jasotzeko zain dauden baloratutako pertsonen kopurua
	Oharrak

	Adinekoentzako egoitza-zerbitzua
	49
40 balorazio ekonomikoaren zain daude (horiek guztiak egin berri diren eskaerak dira) eta 9 baliabidea emateko zain daude, baina beste prestazio bat jasotzen duten bitartean (eguneko zentroa edo etxez etxeko laguntza zerbitzua).
	Gainera, beste 68 dokumentazioa aurkezteko zain daude, dagokien baliabidea ebatzi ahal izateko.

	Adinekoentzako eguneko zentroa
	16
	

	Gaixotasun mentalerako eguneko zentroa
	8
	Bi zerrenda dinamiko dira, maiz altak eta bajak izaten dituztenak. Askotan gertatzen da erabiltzaileak baliabide batetik bestera aldatzen direla. Eskaera guztiak 2016ko urtarrilaren ondotikoak dira.

	EPSZ-programak (gaixotasun mentala duten pertsonen eguneko zentroa)
	26
	

	Gaixotasun mentala dutenentzako etxebizitza
	17
	Eskaera guztiak 2015eko urriaren ondotik egindakoak dira. 4 toki baizik ez dago. 2017rako aurreikusi da tutoretzapeko edo gainbegiratutako etxebizitzetan 12 toki gehiago egotea.

	Gaixotasun mentala dutenentzako tutoretzapeko etxebizitza
	40
	2017rako aurreikusi da tutoretzapeko edo gainbegiratutako etxebizitzetan 12 toki gehiago egotea.

	Gaixotasun mentala dutenentzako etxe-egoitza
	33
	Aurreikusita dago 2018-19rako egoitza berri bat sortzeko aukera egotea.

	AGEL erako tokiak
	34
	Toki itunduetarako sarbidea, zerbitzuarekin lotutako prestazioarekin, Nahasmendu Mental Larrien administrazioen arteko batzordeak zehaztu ohi du. Batzorde horrek baloratzen du kasuak egokiak ote diren baliabideetarako sarbidea izateko.
 Nolanahi ere, zerbitzuarekin lotutako prestazioaren hautua sarbide pribatuaren bitartez ere egin ahal da.
2017rako, aurreikusita dago 35 toki itundu gehiago egotea.

	Gaixotasun mentala dutenentzako zentro okupazionala
	12
	

	Desgaituentzako eguneko zentroa
	29
	Horietatik, 10 eskola esparruan jada artatuak izan diren eta eguneko zentroko arreta eskatzen duten erabiltzaileei dagozkie, udako hilabeteetan arreta izate aldera.
Tuteran beste hiru toki egonen dira 2016an.

	Desgaituentzako tutoretzapeko etxebizitza
	33
	

	Desgaituentzako egoitza-zerbitzua
	16
	Ez da kasu larririk erregistratu berehalako sartzea eskatzen duenik. Askotan, familiek baliabidea eskatu egiten dute "behar denerako".

	Desgaituentzako zentro okupazionala
	5
	Toki kopurua bi entitate berrirekin handituko da (Aspace eta Down Sindromea): 15 eta 44 toki hurrenez hurren.

	Familia inguruneko zainketetarako laguntza
	213
	

	Laguntzaile pertsonala
	1
	


Oharra: Kontuan hartu beharra dago zerbitzu baterako (egoitzako edo eguneko zentroko toki bat) itxarote-zerrendan dauden pertsonetatik batzuk familia inguruneko zainketetarako laguntza ekonomikoen bitartez artatzen ari direla.
Oharra: PIA ebazten ez den bitartean, ezin da jakin kasuko eskatzaileak zein baliabide/prestazio eskatzen duen.
Oharra: Etxez Etxeko Laguntza Zerbitzuari dagokionez, toki entitateek artatutako pertsonen kopuruari buruzko informazioa ematen dute, baina ez balizko itxarote-zerrendetan dauden pertsonei buruzkoa.
Gainera, 30 erabiltzaile daude prestazioen bateragarritasunaren onura hartu dutenak. 2016ko maiatzean hartu zuen indarra bateragarritasun horrek:
– 2 pertsonak batera egoitza-arreta eta laguntzaile pertsonala daukate;
– 28 pertsonak eguneko zentroa eta etxez etxeko laguntza zerbitzua hartzen dituzte.
Hori guztia jakinarazten dizut Nafarroako Parlamentuko Erregelamenduaren 194. artikulua betetzeko.
Iruñean, 2016ko azaroaren 7an
Eskubide Sozialetako kontseilaria: Miguel Laparra Navarro

